114 



Med Henvisningen til Studiet af Forverdenens Planter, 

 der ligeledes særlig beskæftiger den systematiske Bota- 

 niker, slutter jeg denne flygtige Fremstilling af den nyere 

 Botaniks Virksomhed. Hvad jeg især ønskede at frem- 

 hæve, er den store Mangfoldighed og Forskjellighed af 

 de Opgaver, med hvilke Videnskaben om Planterne har 

 at beskæftige sig. Hver enkelt Gren befatter sig med 

 Problemer, der lægge fuldt Beslag paa talentfulde Mænds 

 Tid og Skarpsindighed ; ethvert Afsnit, baade [Morfologien 

 og Systematikken, Anatomien og Fysiologien, Plantegeogra- 

 fien og Palæontologien, fordrer en særlig Begavelse og sær- 

 lige Forkundskaber; hver arbejder efter sin ejendommelige 

 Methode. At beherske hele Botanikkens Omraade ligelig 

 er derfor allerede nu en Umulighed for den enkelte; den, 

 der vil fremme Videnskaben ved egen Forskning, er nødt 

 til at arbejde i en bestemt Retning; det maa være til- 

 strækkeligt, naar han har Lejlighed til ogsaa af de andre 

 Retninger at tilegne sig det, som andre have bragt frem. 

 Systematikken har at gjøre med omtrent 200,000 Plante- 

 arter, hvis nøjagtige Adskillelse og Benævnelse er Grund- 

 volden for al botanisk Forskning; ingen Systematiker er 

 i vor Tid i Stand til, selv om han understøttes af en 

 stærk Hukommelse, en fint uddannet Formsans, at kjende 

 alle Plantearter; Arbejdet med Adskillelse, Benævnelse, 

 Berigtigelse af Synonymikken, Katalogiseringen deles; den 

 ene beskæftiger sig med denne, den anden med hin 

 Planteklasse. Der kræves allerede en livlig og begavet 

 Aand til at forbinde en dybere Opfattelse af Plantefor- 

 merne, saaledes som Morfologien tilstræber den, med denne 

 Fylde af Kundskab til Enkeltheder; let og naturlig for- 

 binder Systematikken sig med Plantegeografien og Palæon- 

 tologien. Man kan ikke med Billighed forlange, at Mænd, 



